പത്തനാപുരം എംഎല്എക്ക് കൊട്ടാരക്കരയില് ക്യാമ്ബ് ഹൗസ്: സിപിഎമ്മിന് അതൃപ്തി കൊട്ടാരക്കര: പത്തനാപുരം എംഎല്എ കെ.ബി.ഗണേഷ് കുമാര് കൊട്ടാരക്കരയില് ക്യാമ്ബ് ഹൗസ് ആരംഭിച്ചതില് സിപിഎമ്മിന് അമര്ഷം. സിപിഎം നേതാക്കള് പരസ്യ പ്രതികരണത്തിന് തയാറായിട്ടില്ലെങ്കിലും പാര്ട്ടിക്കുള്ളില് ഇത് ചര്ച്ചയായിട്ടുണ്ട്. കൊട്ടാരക്കര എംഎല്എയും ധനമന്ത്രിയുമായ കെ.എന്.ബാലഗോപാലും അദ്ദേഹത്തിന്റെ ക്യാമ്ബ് ഓഫീസും സജീവമായി നില നില്ക്കുമ്ബോഴാണ് മറ്റൊരു മണ്ഡലത്തിലെ എംഎല്എ ഇവിടെ ക്യാമ്ബ് ഹൗസ് തുറക്കുന്നത്. ഇത് സമാന്തര അധികാര കേന്ദ്രം സൃഷ്ടിക്കലാണെന്നാണ് സിപിഎം കരുതുന്നത്. ആര്.ബാലകൃഷ്ണപിള്ള ട്രസ്റ്റ് മന്ദിരത്തില് പ്രവര്ത്തിച്ചു വന്നിരുന്ന കേരളാ കോണ്ഗ്രസ് ബി ജില്ലാ കമ്മിറ്റി ഓഫീസ് കഴിഞ്ഞ ദിവസമാണ് വാടക കെട്ടിടത്തിലേക്കു മാറ്റിയത്. പിള്ളയുടെ വില്പത്ര വിവാദ കേസ് ഈ മാറ്റത്തിന് പിന്നിലുണ്ടെന്നാണ് സൂചനകള്. ഈ ഓഫീസ് ഗണേഷ് കുമാറിന്റെ ക്യാമ്ബ് ഓഫീസായും പ്രവര്ത്തിക്കുമെന്നായിരുന്നു പ്രഖ്യാപനം. ഇതാണ് സിപിഎമ്മിനെ ചൊടിപ്പിച്ചിട്ടുള്ളത്. ഈ ഓഫീസിന്റെ ഉദ്ഘാടന ചടങ്ങില് സിപിഎമ്മിന്റേയും സിപിഐയുടെയും നേതാക്കള് പങ്കെടുത്തിരുന്നു എന്നതും ശ്രദ്ധേയമാണ്. അതിനു ശേഷമാണ് ഇപ്പോള് വീണ്ടുവിചാരമുണ്ടായിട്ടുള്ളത്. കേരളാ കോണ്ഗ്രസ് ബി യുടെ ജില്ലയിലെ ശക്തികേന്ദ്രം കൊട്ടാരക്കരയാണ്. അതിനാലാണ് ഇവിടെ ജില്ലാ കമ്മിറ്റി ഓഫീസും ക്യാമ്ബ് ഓഫീസും ആരംഭിച്ചതെന്നാണ് കേരളാ കോണ്ഗ്രസ് നല്കുന്ന വിശദീകരണം. എംഎല്എ ഈ ഓഫീസിലെത്തുമ്ബോള് വിശ്രമിക്കുന്നതിനും പൊതുജനങ്ങളെ കാണുന്നതിനും ഇവിടെ ഉപയോഗപ്പെടുത്തും. മറ്റു ലക്ഷ്യങ്ങളൊന്നുമില്ലെന്നാന്ന് അവര് വ്യക്തമാക്കുന്നത്. സിപിഎം പ്രതിഷേധം ശക്തമാക്കിയാല് ഗണേഷ് കുമാറിന് രണ്ടര വര്ഷം കഴിഞ്ഞ് ലഭിച്ചേക്കാവുന്ന മന്ത്രി സ്ഥാനം പ്രതിസന്ധിയിലാകാനും സാധ്യതയുണ്ട്.